LĒMUMA PROJEKTS

2023.gada \_\_.augustā Lēmums Nr. \_\_\_\_

**Par AS „Daugavpils specializētais autotransporta uzņēmums” kapitāla daļu (akciju) pārdošanas noteikumu apstiprināšanu**

Pamatojoties uz Pašvaldību likuma 10.panta pirmo daļu, 10.panta pirmās daļas 17.punktu, 73.panta ceturto daļu, Publiskas personas kapitāla daļu un kapitālsabiedrību pārvaldības likuma 138.panta pirmo daļu, 142.pantu,

ņemot vērā Daugavpils valstspilsētas pašvaldības domes 2014.gada 30.aprīļa lēmumu Nr.247 „Par Daugavpils pilsētas pašvaldībai piederošo kapitāla daļu pārdošanu akciju sabiedrībā „Daugavpils specializētais autotransporta uzņēmums””, ar kuru nolemts pārdot Daugavpils valstspilsētas pašvaldībai piederošās kapitāla daļas (akcijas) akciju sabiedrībā “Daugavpils specializētais autotransporta uzņēmums”, pilnvarojot AS „Publisko aktīvu pārvaldītājs Possessor” (iepriekšējais nosaukums - VAS „Privatizācijas aģentūra”) veikt kapitāla daļu (akciju) pārdošanu,

ievērojot 2014.gada 19.jūnijā starp Daugavpils valstspilsētas pašvaldību un AS „Publisko aktīvu pārvaldītājs Possessor” noslēgtā Sadarbības līguma 2.6., 3.3.apakšpunktu,

izskatot ar AS „Publisko aktīvu pārvaldītājs Possessor” 2023.gada 20.jūlija valdes lēmumu Nr.52/266 apstiprinātos akciju sabiedrības „Daugavpils specializētais autotransporta uzņēmums” valsts un pašvaldības kapitāla daļu pārdošanas noteikumus,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_\_\_\_ sēdes atzinumu un Finanšu komitejas 2023.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Apstiprināt AS „Publisko aktīvu pārvaldītājs Possessor” izstrādātos akciju sabiedrības „Daugavpils specializētais autotransporta uzņēmums” valsts un pašvaldības kapitāla daļu pārdošanas noteikumus, nosakot:
   1. vienas kapitāla daļas (akcijas) pārdošanas cenu 10,82 *euro* apmērā;
   2. akciju paketes izsoles sākumcenu 1 680 000 *euro* apmērā, t.sk. valsts akciju paketes sākumcenu – 132 561 *euro* un pašvaldības akciju paketes sākumcenu – 1 547 439 *euro*.
2. Atzīt par spēku zaudējušu Daugavpils valstspilsētas pašvaldības domes 2019.gada 14.novembra lēmumu Nr.677 „Par AS „Daugavpils specializētais autotransporta uzņēmums” kapitāla daļu (akciju) pārdošanas nosacījumu apstiprināšanu”.

Daugavpils valstspilsētas pašvaldības domes priekšsēdētājs A.Elksniņš